prithvi shaw slams fourth first-class ton in five matches
కుర్రాడి జోరు.. 5 మ్యాచ్‌ల్లో 4 సెంచరీలు
17 ఏళ్ల కుర్రాడు.. ఐదు మ్యాచ్‌ల్లో 4 శతకాలతో దుమ్ము రేపుతున్నాడు. సచిన్ బాటలో సాగుతూ.. టీమిండియా తలుపు తట్టేందుకు సిద్ధంగా ఉన్నాడు.
TNN | Updated:
Nov 1, 2017, 04:42PM IST
ముంబై నుంచి మరో యువ క్రికెటర్ టీమిండియా తలుపు తట్టడానికి సిద్ధంగా ఉన్నాడు. సచిన్ తరహాలోనే చిన్న వయసులోనే శతకాల మోత మోగిస్తున్న పృథ్వీ షా .. ఐదు ఫస్ట్ క్లాస్ మ్యాచ్&zwnj;ల్లోనే నాలుగు సెంచరీలు సాధించాడు. 18 ఏళ్లు వచ్చే సరికి అత్యధిక సెంచరీలు సాధించిన భారత క్రికెటర్ల జాబితాలో సచిన్ (7) ముందు వరుసలో ఉండగా.. ఈ కుర్రాడు మాస్టర్ బ్లాస్టర్&zwnj;&zwnj;ను ఫాలో అవుతున్నాడు. అద్భుతమైన ఫామ్&zwnj;లో 17 ఏళ్ల షా భువనేశ్వర్&zwnj;లో ఒడిశాతో జరుగుతున్న రంజీ మ్యాచ్&zwnj;లో బుధవారం శతకం బాదాడు. ఐదు గేముల్లో అతడు వరుసగా 4, 120, 71, 44, 154, 31, 123, 5, 105 చొప్పున పరుగులు చేయడం విశేషం. నాలుగు సెంచరీల్లో మొదటి మూడు రెండో ఇన్నింగ్స్&zwnj;లో చేసినవే కావడం గమనార్హం.
ఒడిశాపై 68.63 స్ట్రయిక్ రేట్&zwnj;తో పరుగులు చేసిన షా.. 18 బౌండరీలు బాదాడు. రంజీల్లో అడుగుపెడుతూనే సెంచరీ బాదిన ఈ కుర్రాడు.. దులీప్ ట్రోఫీలో కూడా అరంగేట్రంలో శతకం సాధించాడు. న్యూజిలాండ్&zwnj;తో జరిగిన ప్రాక్టీస్ మ్యాచ్&zwnj;లో బోర్డ్ ఎలెవన్ తరఫున ఓపెనర్&zwnj;గా బరిలో దిగిన షా.. బౌల్ట్ లాంటి పేసర్లు దీటుగా ఎదుర్కొని 66 పరుగులు సాధించాడు. బంతి స్వింగ్ అవుతున్నా.. ఏ మాత్రం తడబడకుండా ఆడిన ఈ కుర్రాడి వయసు 17 ఏళ్లేనని తెలుసుకున్న బౌల్ట్ అభినందించకుండా ఉండలేకపోయాడు.